Diari Oficial de la Generalitat Valenciana


Sumari del DOGV 8644, del 27-09-2019 (2019/8981)

RESOLUCIÓ de 2 de setembre de 2019, de la Conselleria de Política Territorial, Obres Públiques i Mobilitat, per la qual se sotmet a consultes i participació i informació pública, per un període de 45 dies, la proposta del Programa de paisatge en sòls dels municipis de Vinaròs i Benicarló afectats pel Pla d'acció territorial de la infraestructura verda del litoral de la Comunitat Valenciana (PATIVEL).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8644

Data del DOGV
:   27-09-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/8981


Data del document
:   02-09-2019

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme

RESOLUCIÓ de 2 de setembre de 2019, de la Conselleria de Política Territorial, Obres Públiques i Mobilitat, per la qual se sotmet a consultes i participació i informació pública, per un període de 45 dies, la proposta del Programa de paisatge en sòls dels municipis de Vinaròs i Benicarló afectats pel Pla d'acció territorial de la infraestructura verda del litoral de la Comunitat Valenciana (PATIVEL). [2019/8981]  
  
  
Antecedents  
Amb caràcter general els programes de paisatge són instruments la finalitat dels quals és concretar actuacions necessàries per a garantir la preservació, millora i posada en valor de paisatges que requereixen intervencions específiques i integrades.  
Com a conseqüència de la tramitació i aprovació del PATIVEL, la Direcció General d'Ordenació del Territori, Urbanisme i Paisatge inicia quatre programes de paisatge la finalitat dels quals és el disseny i l'execució de la via litoral, definida en l'article 17 de la normativa del PATIVEL, com a eix estructural que articula els nuclis costaners i forma part de la infraestructura verda del litoral, i és un itinerari verd per al trànsit de sistemes de mobilitat sostenible per als vianants i ciclista al llarg de tot el litoral de la Comunitat Valenciana.  
Després de la preparació i elaboració d'una primera proposta, els quatre programes de paisatge van ser objecte de presentació de forma conjunta i de forma individual. En concret, el programa de Vinaròs i Benicarló va ser objecte de presentació al municipi de Vinaròs al juny de 2018. Amb posterioritat, el document d'inici es va remetre a l'òrgan ambiental que, a l'abril de 2019, va emetre informe en el qual concloïa que, donat el caràcter de recomanació i l'abast del programa, no requeria tràmit ambiental.  
Una vegada actualitzada la documentació, i de conformitat amb el que s'estableix en l'article 57 de la LOTUP, es considera pertinent sotmetre a informació pública la proposta de Programa de paisatge en sòls dels municipis de Vinaròs i Benicarló inclosos en l'àmbit del PATIVEL.  
  
És per això que resolc:  
  
Primer  
Sotmetre a consultes i participació i informació pública la proposta de Programa de paisatge en sòls dels municipis de Vinaròs i Benicarló inclosos en l'àmbit del PATIVEL. Amb aquesta resolució es dona inici també, de manera simultània i pel mateix termini, al període de consultes i participació i informació pública en matèria de paisatge.  
  
  
Segon  
El termini de consultes i participació i informació pública serà de 45 dies i començarà a comptar a partir de l'endemà de la publicació del corresponent anunci en el Diari Oficial de la Generalitat Valenciana, a l'efecte que el públic interessat puga examinar-la i formular-hi les observacions, les al·legacions i els suggeriments que estime pertinents.  
  
Tercer  
Ordenar la publicació de la present resolució en el Diari Oficial de la Generalitat Valenciana, en un periòdic de gran difusió a la província de Castelló i en el tauler d'edictes dels ajuntaments de Vinaròs i Benicarló. Igualment, sol·licitar informe als ajuntaments de Vinaròs, Benicarló i dels municipis confrontants i a les administracions sectorials les competències dels quals puguen resultar afectades.  
  
Quart  
La documentació podrà consultar-se els dies laborables, en horari de matins (09.00 hores a 14.00 hores) en els locals següents:  
- Servei Territorial d'Urbanisme de Castelló, de la Conselleria de Política Territorial, Obres Públiques i Mobilitat. Av. del Mar, 16. 12579 Castelló.  
- Ajuntaments de Vinaròs i de Benicarló.  
Així mateix, s'habilitarà la seua consulta a través de l'enllaç següent de la pàgina web de la Conselleria de Política Territorial, Obres Públiques i Mobilitat (http://politicaterritorial.gva.es/programa-paisaje-benicarlo-vinaros).  
Les observacions, al·legacions o suggeriments podran formular-se a través dels mitjans electrònics habilitats en la pàgina web de la Conselleria de Política Territorial, Obres Públiques i Mobilitat (indicada en l'apartat anterior) i en qualsevol dels llocs establits en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
València, 2 de setembre de 2019.- El conseller de Política Territorial, Obres Públiques i Mobilitat: Arcadi España García.